作者：周密
词牌/韵律：乳燕飞・贺新郎

paragraphs: 波影摇涟甃。
趁熏风、一舸来时，翠阴清昼。
去郭轩楹才数里，藓磴松关云岫。
快屐齿、筇枝先后。
空半危亭堪聚远，看洞庭、缥缈争奇秀。
人自老，景如旧。
来帆去棹还知否。
问古今、几度斜阳，几番回首。
晚色一川谁管领，都付雨荷烟柳。
知我者、燕朋鸥友。
笑拍阑干呼范蠡，甚平吴、却倩垂纶手。
吁万古，付卮酒。